**Ministru kabineta noteikumu**

**„Izglītības kvalitātes valsts dienesta maksas pakalpojumu cenrādis”**

**projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu „Izglītības kvalitātes valsts dienesta maksas pakalpojumu cenrādis” projektu (turpmāk – projekts) izstrādāts, pamatojoties uz:1. [*Euro* ieviešanas kārtības likuma](http://likumi.lv/doc.php?id=254741#p30) 30.panta pirmajā un ceturtajā daļā;
2. [Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā””](http://likumi.lv/doc.php?id=249822#p7) 7.1.apakšpunktā;
3. [Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu”)](http://likumi.lv/doc.php?id=255933) 1.pielikuma J2.2.2 apakšpunktā noteikto.
 |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams izstrādāt projektu, t.i., nepieciešams nodrošināt tiesību akta pielāgošanu *euro* ieviešanai, jo šobrīd spēkā esošie Ministru kabineta 2010.gada 14.septembra noteikumi Nr.851 „Noteikumi par Izglītības kvalitātes valsts dienesta sniegto maksas pakalpojumu cenrādi” nenosaka pakalpojumu cenas *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot Ministru kabineta 2010.gada 14.septembra noteikumus Nr.851 „Noteikumi par Izglītības kvalitātes valsts dienesta sniegto maksas pakalpojumu cenrādi” *euro* ieviešanai, t.i., konvertēt Izglītības kvalitātes valsts dienesta maksas pakalpojumu cenas no latiem uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Aprēķins veikts, izmantojot kursu EUR 1 = LVL 0,702804. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu. Noteikumu projekta pielikumā precizēta piezīme, jo ar 2013.gada 1.janvāri spēkā stājies Pievienotās vērtības nodokļa likums, kas aizstāj likumu „Par pievienotās vērtības nodokli”. |
| 5. | Projekta izstrādē iesaistītās institūcijas | Projekts šo jomu neskar.  |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts ir tehnisks projekts, kas paredz tikai maksas pakalpojumu cenu konvertāciju no latiem uz *euro.* Projekts nemaina pastāvošo tiesisko regulējumu pēc būtības. |
| 7. | Cita informācija | Izglītības un zinātnes ministrija plāno virzīt pieņemšanai uz projektu pēc tam, kad Eiropas Savienības Padomē saskaņā ar [Līguma par Eiropas Savienības darbību 140.panta 2.punktu](http://eur-lex.europa.eu/LexUriServ/LexUriServ.do?uri=OJ:C:2010:083:0047:0200:lv:PDF) tiks pieņemts lēmums par izņēmuma statusa atcelšanu Latvijas Republikai un Eiropas Savienības Padome būs noteikusi lata maiņas kursu.Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

*Anotācijas II, III, IV, V, VI un VII  sadaļa – projekts šīs jomas neskar*

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

06.08.2013 12:56

434

I.Juhņēviča 67358078

Inita.Juhnevica@ikvd.gov.lv

I.Zepa 67367200

Ineta.Zepa@ikvd.gov.lv

I.Sniedziņa 67358076

Ieva.Sniedzina@ikvd.gov.lv

A.Lasmane 67367202

Agnese.Lasmane@ikvd.gov.lv